CELEX: 62016TN0366
Language: et
Date: 2016-07-12 00:00:00
Title: Kohtuasi T-366/16: 12. juulil 2016 esitatud hagi – Gaki versus Europol

31.10.2016   
            
            
               ET
            
            
               Euroopa Liidu Teataja
            
            
               C 402/47
            
         12. juulil 2016 esitatud hagi – Gaki versus Europol
   (Kohtuasi T-366/16)
   (2016/C 402/56)
   Kohtumenetluse keel: saksa
   
      Pooled
   
   
      Hageja: Anastasia-Soultana Gaki (Düsseldorf, Saksamaa) (esindaja: advokaat G. Keisers)
   
      Kostja: Euroopa Politseiamet (Europol)
   
      Nõuded
   
   Hageja palub Üldkohtul:
   
               —
            
            
               millised on hageja poolt vastavalt Euroopa vahistamismäärusele, mille tegi Kreeka ja mille alusel otsitakse hagejat alates 2011. aastast Europoli abil õigusvastaselt Euroopa Liidu territooriumilt, väidetavalt toime pandud teo asjaolud? Hageja õigus põhjendatud arvamusele;
            
         
               —
            
            
               blokeerida tema andmete õigusvastane ja vale säilitamine Europoli infosüsteemis Europoli ühise järelevalveasutuse poolt;
            
         
               —
            
            
               et Europoli ühine järelevalveasutus nõuaks juurdepääsu ja järelepärimise õiguse teostamisel süsteemis SIS II olevatele andmetele, et kontrollitaks, kas vastavalt Euroopa vahistamismäärusele on lubatud sekkuda hageja vabadusse;
            
         
               —
            
            
               kohustada Europoli küsima Kreeka prokuratuurilt Ateenas, milline prokurör tegi 23. mail 2016 korralduse Euroopa vahistamismääruse edasikehtimise ja hagejalt jätkuvalt meelevaldselt vabaduse võtmise kohta ning kumb siseriiklikest vahistamismäärustest (Euroopa vahistamismäärus kujutab endast mõlema koopiat) on õiguslikult kehtiv. Ka peab ta vastama, kuidas on võimalik, et Euroopa vahistamismääruse sisus on toodud hageja aadress Saksamaal, kuid mõlemad siseriiklikud vahistamismäärused (Euroopa vahistamismäärus kujutab endast mõlema koopiat) on tehtud hageja suhtes põhjendusel, et Kreeka õigusasutused ei teadnud väidetavalt hageja aadressi;
            
         
               —
            
            
               Europoli ühine järelevalveasutus peab esitama põhjendatud vastuse selle kohta, mida on teinud Europol pärast seda, kui ta sai teada, et hageja suhtes vahistamismääruse teinud Kreeka prokuröri kohta on esitatud kuriteoteade Düsseldorfi prokuratuurile;
            
         
               —
            
            
               mõista talle välja kahjuhüvitis 3 miljoni euro suuruses summas.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: otsuse 2007/533/JSK (1) artikli 41 rikkumine koostoimes otsuse (2009/371/JSK) (2) artikli 30 lõikega 7 ning artiklitega 31 ja 52
            
         
               2.
            
            
               Teine väide: ELTL artikli 296 teise lõigu ja Euroopa Liidu põhiõiguste harta artikli 41 rikkumine koostoimes Europoli ühise järelevalveasutuse akti nr 29/2009 artiklitega 1, 9 ja 23
            
         
      (1)  Nõukogu 12. juuni 2007. aasta otsus 2007/533/JSK, mis käsitleb teise põlvkonna Schengeni infosüsteemi (SIS II) loomist, toimimist ja kasutamist (ELT L 205, lk 63).
   
      (2)  Nõukogu 6. aprilli 2009. aasta otsus, millega asutatakse Euroopa Politseiamet (Europol) (ELT L 121, lk 37).